**สรุปแนวทางการดำเนินการตามคู่มือ**

**“แนวทางการประเมินความเสี่ยงการทุจริต ประจำปีงบประมาณ พ.ศ. 2566”**

 **1. หน่วยงานกลุ่มเป้าหมายที่จะต้องดำเนินการประเมินความเสี่ยงการทุจริต ประจำปีงบประมาณ พ.ศ. ๒๕๖๖** จำนวน ๔๐๔ หน่วยงาน ได้แก่

 ๑) หน่วยงานระดับกรม/เทียบเท่าจำนวน ๑๔๙ หน่วยงาน

 ๒) รัฐวิสาหกิจ จำนวน ๕๒ หน่วยงาน

 ๓) องค์การมหาชน จำนวน ๕๗ หน่วยงาน

 ๔) หน่วยงานอื่น ๆ ของรัฐ จำนวน ๑๘ หน่วยงาน

 ๕) จังหวัด จำนวน ๗๖ จังหวัด

 ๖) องค์กรปกครองท้องถิ่นรูปแบบพิเศษ (กรุงเทพมหานคร สำนักงานเขต ในกทม. ๕๐ เขต

 และเมืองพัทยา) จำนวน ๕๒ หน่วยงาน

 **2. การประเมินความเสี่ยงการทุจริต Corruption Risk Control) ประจำปีงบประมาณ พ.ศ. 2566 แบ่งเป็น ๓ ด้าน** ดังนี้

 ด้านที่ ๑ การพิจารณาอนุมัติ อนุญาตของทางราชการ

 ด้านที่ ๒ การใช้อำนาจและตำแหน่งหน้าที่

 ด้านที่ ๓ โครงการจัดซื้อจัดจ้าง

**3. เกณฑ์การประเมินเชิงคุณภาพมาตรการควบคุมความเสี่ยงการทุจริต (Corruption Risk Control) ประจำปีงบประมาณ พ.ศ. 256๖** กำหนดระดับผลการประเมิน แบ่งเป็น ๔ ระดับ ได้แก่

 ระดับที่ 1 ระดับต้องปรับปรุง (Unsatisfied)

 ระดับที่ 2 ระดับปานกลาง (Fair)

 ระดับที่ 3 ระดับดี (Good)

 ระดับที่ 4 ระดับยอดเยี่ยม (Excellent)

 **4. กรอบระยะเวลาการรายงาน** ดังนี้

 - รอบที่ ๑ รายงานแผนบริหารจัดการความเสี่ยงการทุจริต และให้เผยแพร่บนเว็บไชต์ของหน่วยงาน ให้จัดส่งรายงานภายในวันที่ ๑ เมษายน ๒๕๖๖

 (สำหรับโครงการจัดชื้อจัดจ้าง ให้กรอกรายละเอียดประมาณการงบประมาณแต่ละรายการของโครงการ ในรูปแบบไฟล์ MS Excel พร้อมรายงานรอบที่ ๑)

 - รอบที่ ๒ รายงานผลการดำเนินการตามแผนบริหารจัดการความเสี่ยงการทุจริตและให้เผยแพร่บนเว็บไชต์ของหน่วยงาน ให้จัดส่งรายงานภายในวันที่ ๑ สิงหาคม ๒๕๖๖

 โดยให้จัดส่งไปยังสำนักงาน ป.ป.ท. ในรูปแบบหนังสือราชการ พร้อมทั้งไฟล์เอกสารในรูปแบบ MS Excel) ทางไปรษณีย์อิเล็กทรอนิกส์ที่ pacc.crapublicsector@.gmail.com

 **5. ขอความร่วมมือ**ให้ ศปท. กำกับ ขับเคลื่อนหน่วยงานภายในสังกัด/ภายใต้กำกับ ให้ดำเนินการตามกรอบแนวทางที่ สำนักงาน ป.ป.ท. กำหนด และขอให้รวบรวมแผนบริหารจัดการความเสี่ยงการทุจริตและผลการดำเนินงานตามแผนบริหารความเสี่ยงการทุจริตของหน่วยงาน ส่งสำนักงาน ป.ป.ท.ภายในระยะเวลาที่กำหนด

กองบริหารความเสี่ยงและสกัดกั้นการทุจริตในภาครัฐ

สำนักงาน ป.ป.ท.

|  |
| --- |
| **กระบวนงานหรือโครงการที่ต้องทำการประเมินความเสี่ยงการทุจริต ประจำปีงบประมาณ พ.ศ. ๒๕๖๖** |
|  |  |  |
| **ลำดับ** | **ประเภทหน่วยงาน** | **รายละเอียด** |
| 1 | หน่วยงานระดับกรม/เทียบเท่า | ให้ทำการประเมินความเสี่ยงการทุจริต ตามที่สำนักงาน ป.ป.ท. กำหนด จำนวน ๑ กระบวนงาน/โครงการ เพียงอย่างใดอย่างหนึ่ง  |
| 2 | รัฐวิสาหกิจ  | ให้ทำการประเมินความเสี่ยงการทุจริต โครงการจัดชื้อจัดจ้างงบประมาณปี พ.ศ. ๒๕๖๖ ที่มีวงเงินสูงสุด จำนวน ๑ โครงการ |
| 3 | องค์การมหาชน  | ให้ทำการประเมินความเสี่ยงการทุจริต โครงการจัดชื้อจัดจ้าง งบประมาณปี พ.ศ. ๒๕๖๖ ที่มีวงเงินสูงสุด จำนวน ๑ โครงการ |
| 4 | หน่วยงานอื่นๆของรัฐ  | ให้ทำการประเมินความเสี่ยงการทุจริต โครงการจัดชื้อจัดจ้าง งบประมาณปี พ.ศ. ๒๕๖๖ ที่มีวงเงินสูงสุด จำนวน ๑ โครงการ |
| 5 | จัดชื้อจัดจ้าง  | จังหวัด จัดสรรงบพัฒนาจังหวัด/กลุ่มจังหวัด ให้ทำการประเมินความเสี่ยงการทุจริต โครงการ งบประมาณปี พ.ศ. ๒๕๖๖ ที่มีวงเงินสูงสุด จำนวน ๑ โครงการ (งบพัฒนาจังหวัด /กลุ่มจังหวัด) ของส่วนราชการระดับภูมิภาค |
| 6 | องค์กรปกครองส่วนท้องถิ่น (กทม. สำนักงานเขต กทม และเมืองพัทยา) | (๑) กรุงเทพมหานคร ให้ทำการประเมินความเสี่ยงการทุจริต โครงการจัดชื้อจัดจ้าง งบประมาณปี พ.ศ. ๒๕๖๖ ที่มีวงเงินสูงสุด จำนวน ๑ โครงการ |
|   |   | (๒) สำนักงานเขตใน กทม. ๕๐ เขต และเมืองพัทยา ให้ทำการประเมินความเสี่ยงการทุจริตกระบวนงานการให้บริการ ตาม พรบ.การอำนวยความสะดวกในการพิจารณาอนุญาตของทางราชการ พ.ศ.๒๕๕๘ ให้คัดเลือก ๑ กระบวนงาน  |

**หมายเหตุ :**

|  |
| --- |
| ๑. กรณีหน่วยงานทำการประเมินความเสี่ยงการทุจริตโครงการจัดซื้อจัดจ้าง ให้ทำการคัดเลือกโครงการจากเงินงบประมาณหรือเงินนอกงบประมาณที่มีวงเงินสูงสุด จำนวน ๑ โครงการ  |
| ๒. ในการประเมินความเสี่ยงการทุจริตหน่วยงานสามารถถอดบทเรียน (Lesson learned) เรื่องร้องเรียนที่มีการรายงานข้อร้องเรียนทางวินัย ตามมติ ครม. ๒๗ มีนาคม ๒๕๖๑ และมติ ครม. ๒๘ มกราคม ๒๕๖๓ หรือคดีการทุจริตประพฤติมิชอบ ประกอบการประเมินความเสี่ยงการทุจริต เพื่อลดโอกาสเกิดซ้ำ  |
| ๓. สำหรับการประเมินความเสี่ยงการทุจริตโครงการจัดชื้อจัดจ้าง ให้แนบรายละเอียดประมาณการงบประมาณโครงการ ในรูป แบบไฟล์ MS World หรือไฟล์ MS Excel พร้อมรายงานรอบที่ ๑ ทุกโครงการ  |
| ๔. กรณีการประเมินความเสี่ยงการทุจริตโครงการจัดชื้อจัดจ้าง ให้หน่วยงานทำการประเมินความเสี่ยงการทุจริตโครงการที่มีงบประมาณสูงสุด จำนวน ๑ โครงการ ถึงแม้โครงการที่เข้าร่วมโครงการข้อตกลงคุณธรรม (Integrity Pact) หรือโครงการก่อสร้างขนาดใหญ่ CoST (Construction Sector Transparency) หรือ โครงการร่วมโครงการร่วมลงทุนระหว่างรัฐและเอกชน ( Public Private Partnership : PPP) ก็ให้ทำการประเมินความเสี่ยงการทุจริต |